Page:Merry Muses of Caledonia.djvu/121

(　115　) FOR A' THAT AN' A' THAT.

'' The boniest lass that ye meet neist, Gie her a kiss an' a' that, In spite o' ilka parish priest, Repentin' stool, an' a' that. For a' that an' a' that. Their mim-mou'd sangs an' a' that, In time and place convenient. They'll do't themselves for a' that. Your patriarchs, in days o' yore. Had their handmaids an' a' that; O' bastard gets, some had a score. An' some had mair than a' that. For a' that an' a' that, Your langsyne saunts, an' a' that, Were fonder o' a bonie lass, Than you or I, for a' that.

King Davie, when he waxed auld, An's bluid ran thin an' a' that, An' fand his c—s were growin' cauld, Could not refrain, for a' that. For a' that an' a' that, To keep him warm, an' a' that. The daughters o' Jerusalem Were waled for him, an' a' that.

Wha wadna pity thae sweet dames He fumbled at, an' a' that, An' raised their bluid up into flames, He couldna drown, for a' that. For a' that an' a' that, He wanted pith, an' a' that; For, as to what we shall not name, What could he do, but claw that. ''